CELEX: 
Language: et
Date: 2019-03-14 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) nr 305/2011, kehtestades plastist ja klaasist valguskuplite ja katuseluukide õhuläbilaskvuse toimivusklassid

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 9. märtsi 2011. aasta määruses (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ,
                  1
                tunnustatakse ehitustoodete põhiomaduste toimivusklasside kehtestamiseks peamiselt kahte alternatiivi. Artikli 27 lõike 1 ja artikli 60 punkti f kohaselt saab seda teha Euroopa Komisjoni delegeeritud õigusaktidega ning artikli 27 lõikes 2 lubatakse selleks kasutada harmoneeritud standardeid, lähtudes läbivaadatud volitusest. Artikli 27 lõike 2 esimese lõigu kohaselt kasutavad Euroopa standardiorganisatsioonid kõnealuseid klasse harmoneeritud standardites, kui komisjon on need klassid kehtestanud.
            
            
               Määruse (EL) nr 305/2011 artikli 2 punktis 7 esitatud määratluse kohaselt tähendab „klass“ ehitustoote toimivustaseme vahemikku, mis on piiritletud väikseima ja suurima väärtusega. Määruses (EL) nr 305/2011 märgitud klassid tähistavad seega alati toote kindlaksmääratud toimivuse konkreetset vahemikku.
            
            
               Lisaks sellele ei eristata määruses (EL) nr 305/2011 erinevalt sellele eelnenud nõukogu direktiivist 89/106/EMÜ erinevat liiki klasse lähtuvalt nende päritolust. Euroopa Komisjoni kehtestatud toimivusklasse ja Euroopa standardiorganisatsioonide kehtestatud toimivusklasse tunnustatakse ja järgitakse seega üpris sarnasel viisil.
            
            
               Viide Euroopa tootestandardile EN 1873:2005 „Individuaalsed plastmassist katusevalgustid“, avaldati Euroopa Liidu Teatajas vastavalt direktiivile 89/106/EMÜ esimest korda 2006. aasta juunis
                  2
               . See harmoneeritud standard ei sisaldanud standardiga hõlmatud toodete toimivuse klassifikatsiooni seoses õhuläbilaskvuse põhiomadusega.
            
            
               Hiljuti esitas Euroopa Standardikomitee (edaspidi „CEN“) Euroopa Komisjonile selle standardi uue versiooni EN 1873:2014+A1:2016. Uus versioon sisaldab standardiga hõlmatud toodete toimivuse klassifikatsiooni seoses õhuläbilaskvuse põhiomadusega ja standardis on kirjeldatud kolme toimivusklassi. CEN vaatab seda standardit praegu läbi, et hõlmata standardiga plastist ja klaasist valguskuplid ja katuseluugid. Standardi järgmine versioon on kavas koostada kolmes osas: EN 1873-1, EN 1873-2 ja EN 1873-3. Kõik kolm osa hakkavad sisaldama nimetatud klassifikatsiooni.
            
            
               Viide Euroopa tootestandardile EN 14963:2006 „Katuse plastvalgusvööd“, avaldati Euroopa Liidu Teatajas vastavalt direktiivile 89/106/EMÜ esimest korda 2009. aasta juulis
                  3
               . See harmoneeritud standard ei sisaldanud standardiga hõlmatud toodete toimivuse klassifikatsiooni seoses õhuläbilaskvuse põhiomadusega.
            
            
               Hiljuti teatas CEN Euroopa Komisjonile, et selle standardi järgmine läbivaadatud versioon sisaldab standardis käsitletud toodete sama õhuläbilaskvuse põhiomaduse toimivuse klassifikatsiooni kui võeti kasutusele standardis EN 1873.
            
            
               Eespool nimetatud standardite kohaselt tuleb õhuläbilaskvuse toimivust hinnata eri siserõhkudel, suurendades seda astmeliselt alates 4 Pa-st kuni 100 Pa-ni. Tulemuste klassifikatsiooni võib esitada diagrammina, mis kujutab kolme klassi ristkülikutena, mida eristavad siserõhu tasemetel 4 Pa-st 100 Pa-ni saadud erinevaid tulemusi tähistavate tasemete vahelised sirgjooned.
            
            
               Kuna määruse (EL) nr 305/2011 kohaselt oleks selleks, et Euroopa standardiorganisatsioonid saaksid ise võtta harmoneeritud standardis kasutusele uued klassifikatsioonid, vaja anda uued läbivaadatud volitused, mida ei ole tehtud ja mis võtaks kauem aega, peetakse otstarbekamaks kasutada käesolevat delegeeritud määrust. 
            
            
               Muude kõnealustes standardites sisalduvate toimivuse klassifikatsioonide lisamist delegeeritud määruse kohaldamisalasse ei peetud otstarbekaks, kuna vastavalt määrusele (EL) nr 305/2011 peetakse sellistes harmoneeritud standardites sisalduvaid klassifikatsioone, mille viide on avaldatud Euroopa Liidu Teatajas vastavalt direktiivile 89/106/EMÜ, kohaldatavaks määruse (EL) nr 305/2011 alusel, ilma et oleks vaja võtta täiendavaid meetmeid.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Delegeeritud määruse eelnõud arutati 15. märtsil 2017 ehitustoodete nõuanderühma
                  4
                (edaspidi „nõuanderühm“) koosolekul. Määruse eelnõu esitati ka ekspertidele kirjalikuks konsulteerimiseks ajavahemikul 1. märtsist 31. märtsini 2017. Enne seda anti kõigile liikmesriikidele võimalus nimetada eksperte konsulteerimises osalemiseks. Lisaks ekspertidele konsulteeriti ka teiste väliste sidusrühmadega. Nõuanderühmas arutlusel olnud ja kirjaliku konsulteerimisega seotud dokumendid saadeti samal ajal Euroopa Parlamendile ja nõukogule, nagu on ette nähtud delegeeritud õigusakte käsitlevas ühises seisukohas. Kõigi eelnevate konsultatsioonide käigus esitatud märkusi võeti arvesse eelnõu lõpliku versiooni koostamisel, mis esitati talitustevaheliseks konsulteerimiseks.
            
            
               See avaldati üldsuse tagasiside saamiseks parema õigusloome portaalis 8. novembrist 6. detsembrini 2018 ja sellest teavitati WTOd 15. novembrist 2018 14. jaanuarini 2019; tagasiside saadi kahelt sidusrühmalt. Kõik kolm märkust olid lisas esitatud määratluste parandamisele osutavad tehnilised märkused, mis olid kõik põhjendatud ja millega lisa vastavalt täiendati.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Vastavalt määruse (EL) nr 305/2011 artiklile 27 võib kehtestada toimivusklassid seoses ehitustoodete põhiomadustega. Artikli 27 lõike 1 ja artikli 60 punkti f kohaselt saab seda teha komisjoni delegeeritud õigusaktidega. Artikli 27 lõike 2 esimese lõigu kohaselt kasutavad Euroopa standardiorganisatsioonid kõnealuseid klasse harmoneeritud standardites, kui komisjon on need klassid kehtestanud.
            
            
               Määruse (EL) nr 305/2011 artikli 2 punkti 7 kohaselt tähendab „klass“ ehitustoodete toimivustasemete vahemikku, mis on piiritletud väikseima ja suurima väärtusega. Määruses (EL) nr 305/2011 ei eristata erinevat liiki klasse. Komisjoni kehtestatud toimivusklasse ja Euroopa standardiorganisatsioonide kehtestatud toimivusklasse tunnustatakse ja järgitakse seega üpris sarnasel viisil.
            
            
               Kuna määruse (EL) nr 305/2011 kohaselt oleks selleks, et Euroopa standardiorganisatsioonid saaksid ise võtta harmoneeritud standardis kasutusele uue toimivuse klassifikatsiooni, vaja anda uus läbivaadatud volitus, mida ei ole tehtud, peetakse otstarbekamaks kasutada käesolevat delegeeritud määruse eelnõud. Seetõttu tuleks vastu võtta delegeeritud määrus, et kehtestada uued toimivusklassid eespool nimetatud tooterühmadele.
            
         
         
            
               Delegeeritud määrus vastab proportsionaalsuse põhimõttele. See leevendab teatavaid probleeme, mille on põhjustanud määruse (EL) nr 305/2011 mõju ehitustoodete toimivuse klassifitseerimissüsteemide loomisele, ning seetõttu on see kasulik kogu Euroopa ehitustööstusele.
            
            
               KOMISJONI DELEGEERITUD MÄÄRUS (EL) …/…,
            
            
               14.3.2019,
            
            
               millega täiendatakse Euroopa Parlamendi ja nõukogu määrust (EL) nr 305/2011, kehtestades plastist ja klaasist valguskuplite ja katuseluukide õhuläbilaskvuse toimivusklassid
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ,
                  5
                eriti selle artikli 27 lõiget 1,
            
            
               ning arvestades järgmist:
            
            
               (1)Euroopa Standardikomitee (edaspidi „CEN“) võttis standardi EN 1873 „Individuaalsed plastmassist katusevalgustid“ esialgu vastu 2005. aastal ja Euroopa standardi EN 14963 „Katuse plastvalgusvööd“ 2006. aastal. Need harmoneeritud standardid ei sisaldanud standardiga hõlmatud toodete toimivuse klassifikatsiooni seoses õhuläbilaskvuse põhiomadusega.
            
            
               (2)Selleks et täita paremini turu vajadusi, peaksid standardi EN 1873 uued versioonid EN 1873-1, EN 1873-2 and EN 1873-3, mis käsitlevad plastist ja klaasist valguskupleid ja katuseluuke, ning standard EN 14963 sisaldama nendes käsitletud toodete toimivuse klassifikatsiooni seoses õhuläbilaskvuse põhiomadusega. Klassifikatsioonis tuleks määrata kindlaks kolm toimivusklassi.
            
            
               (3)Määruse (EL) nr 305/2011 artikli 27 kohaselt võib ehitustoodete põhiomaduse toimivusklassid kindlaks määrata komisjon või Euroopa standardiorganisatsioon komisjoni antud läbivaadatud volituse alusel. Kuna täiendavad toimivusklassid on vaja kehtestada võimalikult kiiresti, peaks seda tegema komisjon. Kõnealuse määruse artikli 27 lõike 2 kohaselt kasutatakse neid klasse harmoneeritud standardites,
            
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Kehtestatakse lisas märgitud plastist ja klaasist valguskuplite ja katuseluukide õhuläbilaskvuse toimivusklassid.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 14.3.2019
            
         
         
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 88, 4.4.2011, lk 5.
               
               
                  
                     (2)
                  
                        ELT C 134, 8.6.2006, lk 1.
               
               
                  
                     (3)
                  
                        ELT C 152, 4.7.2009, lk 9.
               
               
                  
                     (4)
                  
                        Komisjoni eksperdirühmade ja teiste sarnaste üksuste registri kood E01329.
               
               
                  
                     (5)
                  
                        ELT L 88, 4.4.2011, lk 5.
               
            
      
    ---documentbreak--- 
      
         
         
            
               LISA 
            
            
               Plastist ja klaasist valguskuplite ja katuseluukide õhuläbilaskvuse toimivusklassid
            
            
            
                     
                        Klass
                     
                  
                  
                     
                        Siserõhu alampiir 
                        (4 Pa)
                     
                  
                  
                     
                        Siserõhu ülempiir 
                        (100 Pa)
                     
                  
               
                     
                  
                  
                     
                        Õhuläbilaskvus 
                        (m3/(h.m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥1,4
                     
                  
                  
                     
                        ≥12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * A klassi puhul märgitakse lisaks klassile ka kõigi rõhuastmete halvim mõõtmistulemus järgmiselt: A klass (siserõhk (100Pa), hinnanguline lekkiva õhu vool).
                     
                     
                        Märkus. Tabelis kasutatud klasside piirid võib tuletada järgmise valemi põhjal: 
                        
                           
                     
                     
                        kus
                     
                     
                        Q          on lekkiva õhu vool m³ tunnis valguskupli ümbermõõdu lineaarse m kohta siserõhul tehtava katse ajal
                     
                     
                        P           on siserõhk katse ajal (Pa)
                     
                     
                        Q100      on lekkiva õhu vool m³ tunnis valguskupli ümbermõõdu lineaarse m kohta siserõhul 100 Pa